ಶರತ್ ಲೋಹಿತಾಶ್ವ

ಶರತ್‌ಚಂದ್ರ ಲೋಹಿತಾಶ್ವ (ಜನನ ೫ ಮೇ ೧೯೭೨), ಶರತ್ ಲೋಹಿತಾಶ್ವ ಎಂದು ಜನಪ್ರಿಯವಾಗಿ ಪರಿಚಿತರಾಗಿದ್ದು, ಕೆಲವು ತಮಿಳು ಮತ್ತು ತೆಲುಗು ಚಲನಚಿತ್ರಗಳ ಜೊತೆಗೆ ಕನ್ನಡ ಚಿತ್ರರಂಗದಲ್ಲಿ ಪ್ರಧಾನವಾಗಿ ಕೆಲಸ ಮಾಡುವ ನಟರಾಗಿದ್ದಾರೆ. ಅವರು ರಂಗಭೂಮಿ ಮತ್ತು ದೂರದರ್ಶನದಲ್ಲಿ ಯಶಸ್ವಿ ವೃತ್ತಿಜೀವನವನ್ನು ಹೊಂದಿದ್ದಾರೆ. ಸ್ವಲ್ಪ ಸಮಯದವರೆಗೆ ಉಪನ್ಯಾಸಕರಾಗಿ ಕೆಲಸ ಮಾಡಿದ ನಂತರ, ಶರತ್ ಪೂರ್ಣ ವೃತ್ತಿಯಾಗಿ ನಟನೆಯನ್ನು ತೆಗೆದುಕೊಂಡರು ಮತ್ತು ಅವರ ತಂದೆ ಲೋಹಿತಾಶ್ವ ಅವರ ಹೆಜ್ಜೆಗಳನ್ನು ಅನುಸರಿಸಿದರು. ಅವರು ೧೯೯೫ರಲ್ಲಿ ಚಲನಚಿತ್ರಗಳಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು ಇಂದು ಪೋಷಕ ನಟರಾಗಿ ತಮ್ಮನ್ನು ತಾವು ಸ್ಥಾಪಿಸಿಕೊಂಡಿದ್ದಾರೆ.

 ಆರಂಭಿಕ ಜೀವನ 
ಶರತ್ ಬಾಲ್ಯದಲ್ಲಿ ಕ್ರಿಕೆಟ್ ಮತ್ತು ರಂಗಭೂಮಿಯತ್ತ ಒಲವನ್ನು ಹೊಂದಿದ್ದರು ಮತ್ತು "ಶಾಲೆಯಲ್ಲಿದ್ದಾಗ ಭಗತ್ ಸಿಂಗ್ ಅವರನ್ನು ವೇದಿಕೆಯಲ್ಲಿ ನಾಟಕೀಕರಿಸಿದರು." ಅವರು " ಕಂಬಾರರಂತಹ ಜನರು ಬರೆದ ಬಹಳಷ್ಟು ನಾಟಕಗಳನ್ನು ಓದುತ್ತಿದ್ದರು" ಮತ್ತು "ಉತ್ತಮ ಗಾಯಕ" ಎಂದು ಸ್ವತಃ ಹೇಳಿಕೊಳ್ಳುತ್ತಿದ್ದರು. ಅವರು ತಮ್ಮ ತಂದೆ ಲೋಹಿತಾಶ್ವ ಅವರೊಂದಿಗೆ ನಾಟಕಗಳ ಅಭ್ಯಾಸಕ್ಕೆ, ಮತ್ತು ಬೆಂಗಳೂರಿನಲ್ಲಿ ಹವ್ಯಾಸಿ ರಂಗಭೂಮಿ ಮಾಡುವ ಮೊದಲು ಅನೇಕ ರಂಗ ಮತ್ತು ರೇಡಿಯೋ ನಾಟಕಗಳಲ್ಲಿ ಭಾಗವಹಿಸಿದರು. ಶರತ್ ಅವರು ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ಇಂಗ್ಲಿಷ್‌ನಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು, ಅಲ್ಲಿ ಅವರು ಉಪನ್ಯಾಸಕರಾಗಿಯೂ ಕೆಲಸ ಮಾಡಿದರು.

 ವೃತ್ತಿ 
ಸ್ವಲ್ಪ ಸಮಯದ ನಂತರ, "ಬೇಸರ ಮತ್ತು ಏಕತಾನತೆ", ಶರತ್ ಅವರು ಪೂರ್ಣ ಸಮಯದ ವೃತ್ತಿಯಾಗಿ ನಟನೆಯನ್ನು ತೆಗೆದುಕೊಳ್ಳಲು ಕಾರಣವಾಯಿತು. ಅವರು ಮರಾಠಿ ಭಾಷೆಯ ನಾಟಕವನ್ನು ಆಧರಿಸಿದ ವಾಸಂಸಿ ಜೀರ್ನಾನಿ ಮತ್ತು ನನ್ನ ತಂಗಿಗೆ ಒಂದು ಗಂಡು ಕೊಡಿ ಸೇರಿದಂತೆ ಹಲವು ನಾಟಕಗಳಲ್ಲಿ ಪ್ರದರ್ಶನ ನೀಡಿದರು. ಅವರು ಎಂಎಸ್ ಸತ್ಯು ಅವರ ವಾಣಿಜ್ಯೇತರ ಚಲನಚಿತ್ರದಲ್ಲಿ ಸಣ್ಣ ಪಾತ್ರವನ್ನು ವಹಿಸಿ, ಚಲನಚಿತ್ರಕ್ಕೆ ಪಾದಾರ್ಪಣೆ ಮಾಡಿದರು ಮತ್ತು ಹುಲಿಯಾ (೧೯೯೬) ದೊಂದಿಗೆ ಅವರ ವಾಣಿಜ್ಯ ಚಲನಚಿತ್ರ ಚೊಚ್ಚಲ ಪ್ರವೇಶ ಮಾಡಿದರು. ೨೦೦೩ ರಲ್ಲಿ ಡೆಕ್ಕನ್ ಹೆರಾಲ್ಡ್‌ಗೆ ನೀಡಿದ ಸಂದರ್ಶನದಲ್ಲಿ ಅವರು ಹೀಗೆ ನೆನಪಿಸಿಕೊಳ್ಳುತ್ತಾರೆ: "ನನಗೆ ಹುಲಿಯಾ ಪಾತ್ರವನ್ನು ನೀಡಲಾಯಿತು, ಅದಕ್ಕಾಗಿ ನಾನು ವಿಚಿತ್ರ ಕೇಶವಿನ್ಯಾಸ ಮಾಡಿಸಿಕೋಳ್ಳಬೇಕಿತ್ತು. ಅದರ ನಂತರ, ನಾನು ಮತ್ತೆ ಶಿಕ್ಷಕನಾಗಿ ಕಲಿಸಲು ಹೋಗಲಿಲ್ಲ. ಹುಲಿಯಾ ನಂತರ ನನಗೆ ಆಫರ್ ಮಾಡಿದ ಪಾತ್ರಗಳು ಒಂದೇ ರೀತಿಯಲ್ಲಿದ್ದವು, ಇದರಿಂದ ನಾನು ಬೇಸರಗೊಂಡಿದ್ದೆ. ಅದೃಷ್ಟವೋ/ದುರದೃಷ್ಟವೋ,ನನಗೆ ಅಪಘಾತವಾಯಿತು, ಮತ್ತು ನನ್ನ ವೃತ್ತಿಜೀವನದಲ್ಲಿ ಕನಿಷ್ಠ ಎರಡು ಮೂರು ವರ್ಷಗಳ ಕಾಲ ಕೆಲಸದಿಂದ ಹೊರಗುಳಿಯಬೇಕಾಯಿತು. ನಂತರ ಗೋಧೂಳಿ ಚಿತ್ರ ತಿರುವು ನೀಡಿತು." ಚಿ. ಗುರುದತ್ ಅವರ ಗೋಧೂಳಿ ಚಿತ್ರದಲ್ಲಿ ಚೆಲುವನಾಯಕನ ಪಾತ್ರಕ್ಕಾಗಿ ಅವರು ಮೆಚ್ಚುಗೆ ಪಡೆದರು, ಇದು ಅವರಿಗೆ ಆರ್ಯಭಟ ಪ್ರಶಸ್ತಿಯನ್ನು ಸಹ ತಂದುಕೊಟ್ಟಿತು.Srinivasa, Srikanth (25 May 2003). "Like father, like son!". Deccan Herald. Archived from the original on 20 December 2003. Retrieved 23 September 2020. ಅವರು ೧೯೯೫ ರಿಂದ ಚಲನಚಿತ್ರಗಳಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದಾಗ, ದೂರದರ್ಶನವು ಅವರಿಗೆ ಮನ್ನಣೆಯನ್ನು ನೀಡಿತು. ಅವರು ಸತ್ಯು ಅವರ ಖಯಾರ್ ಮತ್ತು ಪೋಲಿ ಕಿಟ್ಟಿಯಲ್ಲಿ ಕಾಣಿಸಿಕೊಂಡರು. ಕಿಚ್ಚು ಮತ್ತು ಚಿದಂಬರ ರಹಸ್ಯದಲ್ಲಿನ ಇವರ ಕೆಲಸವು ಕನ್ನಡ ಕಿರುತೆರೆಯಲ್ಲಿ ಜನಪ್ರಿಯರಾಗಲು ಕಾರಣವಾಯಿತು.

ಚಲನಚಿತ್ರಗಳಲ್ಲಿ, ಶರತ್ ಅವರು ಆ ದಿನಗಳು (೨೦೦೭) ನಲ್ಲಿ ಕೊತ್ವಾಲ್ ರಾಮಚಂದ್ರನ ಪಾತ್ರವನ್ನು ವಹಿಸಿದ್ದರು. ಈ ಅಭಿನಯವು ಪ್ರಶಂಸೆಯನ್ನು ಪಡೆಯಿತು. ವಿಮರ್ಶಕ ಆರ್ ಜಿ ವಿಜಯಸಾರಥಿ, ಇವರ ಅಭಿನಯವನ್ನು "ಅದ್ಭುತ" ಎಂದು ಕರೆದರು. ಅತ್ಯುತ್ತಮ ಪೋಷಕ ನಟನಿಗಾಗಿರುವ ಸೌತ್ ಫಿಲ್ಮ್‌ಫೇರ್ ಪ್ರಶಸ್ತಿ ಸೇರಿದಂತೆ  ಅವರ ಅಭಿನಯಕ್ಕಾಗಿ ಅವರು ಅನೇಕ ಪ್ರಶಸ್ತಿಗಳನ್ನು ಪಡೆದರು.

ತಮಿಳು ಚಿತ್ರಗಳಲ್ಲಿ ಶರತ್ ಅವರ ಚೊಚ್ಚಲ ಚಿತ್ರ ಎತಿರ್ ನೀಚಲ್. ಅವರು ಸಂಜು ವೆಡ್ಸ್ ಗೀತಾ (೨೦೧೧) ಮತ್ತು ಭೀಮಾ ತೀರದಲ್ಲಿ (೨೦೧೨) ನಂತಹ ಇತರ ಕನ್ನಡ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ದಕ್ಷಿಣ ಭಾರತದ ಚಲನಚಿತ್ರಗಳಲ್ಲಿ ಖಳನಾಯಕನ ಪಾತ್ರಗಳಿಂದ ಅವರು ಹೆಚ್ಚಾಗಿ ಹೆಸರುವಾಸಿಯಾಗಿದ್ದಾರೆ. ಮತ್ತೆ ಸತ್ಯಾಗ್ರಹ (೨೦೧೪) ಚಿತ್ರದಲ್ಲಿನ ಅವರ ಅಭಿನಯಕ್ಕಾಗಿ, ಅವರು ಅತ್ಯುತ್ತಮ ಪೋಷಕ ನಟ - ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಪಡೆದರು.

 ಪ್ರಶಸ್ತಿಗಳು 
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು

 ೨೦೧೩: ಅತ್ಯುತ್ತಮ ಪೋಷಕ ನಟ : ಮತ್ತೆ ಸತ್ಯಾಗ್ರಹ

ಉದಯ ಸನ್‌ಫೀಸ್ಟ್ ಪ್ರಶಸ್ತಿಗಳು

 ೨೦೦೮ - ಆ ದಿನಗಳು  ಚಿತ್ರಕ್ಕಾಗಿ ಅತ್ಯುತ್ತಮ ಖಳನಾಯಕ ಪ್ರಶಸ್ತಿಯನ್ನು ಪಡೆದರು.

ಏರ್‌ಟೆಲ್ ಕಸ್ತೂರಿ ಪ್ರಶಸ್ತಿಗಳು

 ೨೦೦೮ - ಆ ದಿನಗಳು  ಚಿತ್ರಕ್ಕಾಗಿ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ

ಮೈಸೂರು ಮಿನರಲ್ಸ್ ಪ್ರಶಸ್ತಿಗಳು

 2008 - ಆ ದಿನಗಳು  ಚಿತ್ರಕ್ಕಾಗಿ ಅತ್ಯುತ್ತಮ ಪೋಷಕ ನಟ

ಫಿಲ್ಮ್‌ಫೇರ್ ಪ್ರಶಸ್ತಿಗಳು

 ೨೦೦೮ - ಗೆಲುವು— ಆ ದಿನಗಳು  ಗಾಗಿ ಕನ್ನಡ ಚಿತ್ರರಂಗದಲ್ಲಿ ಅತ್ಯುತ್ತಮ ಪೋಷಕ ನಟನಿಗಾಗಿರುವ ಫಿಲ್ಮ್‌ಫೇರ್ ಪ್ರಶಸ್ತಿ
 ೨೦೧೩ - ನಾಮನಿರ್ದೇಶನ — ಅತ್ಯುತ್ತಮ ಪೋಷಕ ನಟ ಫಿಲ್ಮ್‌ಫೇರ್ ಪ್ರಶಸ್ತಿ - ಕಡ್ಡಿಪುಡಿ ಚಿತ್ರಕ್ಕಾಗಿ

ದಕ್ಷಿಣ ಭಾರತೀಯ ಅಂತರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು

 ೨೦೧೨: ನಾಮನಿರ್ದೇಶಿತ,  ಅತ್ಯುತ್ತಮ ಖಳನಟ – ಕನ್ನಡ: ಭೀಮಾ ತೀರದಲ್ಲಿ
 ೨೦೧೪: ನಾಮನಿರ್ದೇಶಿತ,  ಅತ್ಯುತ್ತಮ ಖಳನಟ – ಕನ್ನಡ: ಅಂಬರೀಶ

ಸಂತೋಷಂ ಚಲನಚಿತ್ರ ಪ್ರಶಸ್ತಿಗಳು

 ೨೦೧೨ - ಗೆಲುವು-ಅತ್ಯುತ್ತಮ ಪೋಷಕ ನಟ - ಕನ್ನಡ: ಭೀಮಾ ತೀರದಲ್ಲಿ 

ಬೆಂಗಳೂರು ಟೈಮ್ಸ್ ಫಿಲ್ಮ್ ಅವಾರ್ಡ್ಸ್ ೨೦೧೨

 ೨೦೧೨ - ಭೀಮಾ ತೀರದಲ್ಲಿ  ಅತ್ಯುತ್ತಮ ಖಳನಟ (ನಾಮನಿರ್ದೇಶನ).

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೭೨ ಜನನ
ವರ್ಗ:ಕನ್ನಡ ಕಲಾವಿದರು
ವರ್ಗ:ಕನ್ನಡ ಕಿರುತೆರೆ
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ರಂಗಭೂಮಿ ನಟರು